《十虫吟》
宋代·舒岳祥

虫有捣米叔，善跳如舂谷。
偶与屋上尘。堕地岂好触。
儿童仰置之，反弓奋腰腹。
欲行复遭抑，屡作不能伏。
非汝懒於舂，其力有不足。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。